Diari Oficial de la Generalitat Valenciana


Sumari del DOGV 8955, del 18-11-2020 (2020/9593)

RESOLUCIÓ de 3 de novembre de 2020, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades per la modificació del projecte d'LMMT des de la connexió que cal realitzar en l'edifici de control de l'ST Valldigna, al camí el Pla, discorrent per les partides el Pla, el Mançanet, el Tol·lo, l'Albelló, Tremuja i el Golfo, fins al centre de repartiment el Golfo número 1, a Tavernes de la Valldigna, i annexos V-170/15, al terme municipal de Tavernes de la Valldigna, província de València. Expedient ATLINE/2015/195/46. Expedient d'expropiació forçosa JUEXPR/2020/2/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8955

Data del DOGV
:   18-11-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/9593


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

RESOLUCIÓ de 3 de novembre de 2020, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades per la modificació del projecte d'LMMT des de la connexió que cal realitzar en l'edifici de control de l'ST Valldigna, al camí el Pla, discorrent per les partides el Pla, el Mançanet, el Tol·lo, l'Albelló, Tremuja i el Golfo, fins al centre de repartiment el Golfo número 1, a Tavernes de la Valldigna, i annexos V-170/15, al terme municipal de Tavernes de la Valldigna, província de València. Expedient ATLINE/2015/195/46. Expedient d'expropiació forçosa JUEXPR/2020/2/46. [2020/9593]  
Amb data de 18 de desembre de 2018, el Servei Territorial d'Indústria i Energia de la Conselleria d'Economia Sostenible, Sectors Productius, Comerç i Treball, va dictar una resolució per la qual es va autoritzar Iberdrola Distribución Eléctrica, SAU; se'n va declarar, en concret, la utilitat pública, i es va aprovar el projecte tècnic d'execució denominat «projecte d'LMMT des de la connexió que cal realitzar en l'edifici de control de l'ST Valldigna, al camí el Pla, discorrent per les partides el Pla, el Mançanet, el Tol·lo, l'Albelló, Tremuja i el Golfo, fins al centre de repartiment el Golfo número 1, a Tavernes de la Valldigna i annexos V-170/15», al terme municipal de Tavernes de la Valldigna. Aquesta declaració d'utilitat pública, d'acord amb el que es disposa en el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats, implica la urgent ocupació d'aquests, i li és aplicable el procediment d'urgència que determina l'article 52 de la Llei d'expropiació forçosa, de 16 de desembre de 1954.  
En virtut d'això, aquest Servei Territorial d'Indústria i Energia de València, en compliment del que es disposa en l'esmentat article 52 de la Llei d'expropiació forçosa, ha resolt convocar les persones titulars dels béns i drets afectats a l'Ajuntament on radiquen les finques afectades, com a punt de reunió per a, de conformitat amb el procediment que estableix l'article esmentat, dur a terme l'alçament d'actes prèvies a l'ocupació i, si correspon, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats, hauran d'acudir-hi personalment o representades mitjançant la deguda autorització, i hauran d'aportar els documents acreditatius de la seua titularitat i l'últim rebut de la contribució, i podran anar acompanyats de persones que periten i un/a notari/ària, si ho estimen oportú, amb despeses a la seua costa.  
L'alçament d'actes tindrà lloc els pròxims dies 13, 14 i 15 de gener de 2021, a partir de les 09.00 hores, en les dependències de l'Ajuntament de Tavernes de la Valldigna.  
L'ordre d'alçament d'actes es comunicarà mitjançant l'oportuna cèdula de citació, i la relació de les persones titulars convocades figurarà en el tauler d'edictes de l'ajuntament assenyalat i en l'annex.  
  
Cal significar que aquesta publicació es realitza igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
En l'expedient expropiatori, I-DE Redes Eléctricas Inteligentes, SAU assumirà la condició de beneficiària.  
Aquesta resolució anul·la i substitueix la que ses va emetre en data 16.10.2020.  
  
València, 3 de novembre de 2020.- El cap del Servei Territorial d'Indústria i Energia: Antonio Peris Armengot.